|  |
| --- |
| Referat af institutledermøde den 23. oktober 2018. |
|  |  |
|  |  |
|  |  |

Til stede var: Dekanen, prodekanen, Steffen Nordahl Lund, Anne Jensen, Per Krogh Hansen, Martin Rheinheimer, Mads Funding og Gitta Stærmose.

Punkterne behandledes i rækkefølgen: 1 – 3, 6. Dagsordenens punkt 4 ’Ledelsesseminar 2019’ blev udsat til næste møde.

Herudover deltog følgende:

Punkt 1: Afdelingsleder Lone Granhøj.

Punkt 2: Kontorchef Christina Bruun Levinsen og økonomimedarbejder Dorte Winther.

Punkt 3: Project managers Marie Rademacher og Morten Olstrup, Inspiring Denmark.

Punkt 6: Specialkonsulent Klaus Thomsen og fuldmægtig Martin Lund.

|  |
| --- |
| 1. **Procedure for vurdering af studieordningers økonomiske konsekvenser.**

Afdelingsleder Lone Granhøj deltog i mødet. Det blev præciseret, at timetallet er vejledende/minimum i studieordninger. I nogle studieordninger er der tilsyneladende for mange timer i en studieordning, men det skyldes bindinger grundet samlæsning på tværs af uddannelser og BA/KA. Der blev henvist til SDUs vedtægter, § 21, stk. 4:”Institutlederen er ansvarlig for instituttets undervisning og skal sikre, at der leveres relevant og kvalificeret undervisning. Institutlederen skal sikre, at undervisningen fra instituttet formidles på bedst mulig måde fagligt, pædagogisk og didaktisk. Dette skal ske med inddragelse af studielederne og studienævnene.”   Den hidtidige praksis og justering af samme blev vendt. Efter en længere drøftelse enedes man om, at væsentlige ændringer i studieordninger, der medfører ressourceallokeringer, skal sendes til udtalelse ved relevant/e institutleder/e. Såfremt Uddannelse & Kvalitet konstaterer ressourceallokeringer, retter Uddannelse & Kvalitet henvendelse til studielederen og beder denne tage kontakt til institutlederen og få sagen drøftet/løst. Eventuel inddragelse af fakultet/dekan i dialogen. Institutlederne udtrykte ønske om, at studienævnsreferater modtages til orientering. Team Uddannelse og Kvalitet videreformidler dette til studienævnssekretærer.  1. **Præsentation af prognosticeringsværktøj.**

Kontorchef Christina Bruun Levinsen og økonomimedarbejder Dorte Winther præsenterede planlægningsmodulet, der giver et samlet overblik over undervisningsbehov, timebank (inkl. kompensationer mm.), frikøb og lønbudgettet for 2019-23 (budgetår og overslagsår). Modulet kan organiseres, som man ønsker, dvs. institut/faggruppeniveau/individuelt. Der var enighed om, at det er et særdeles brugbart styringsredskab. Der bør fastlægges en nogenlunde ensartet politik for, hvornår/hvordan data lægges ind. 1. **Præsentation af Inspiring Denmark.**

Project managers Marie Rademacher og Morten Olstrup, Inspiring Denmark (IDK), præsenterede tre typer af aktiviteter, hvor IDK har ydet bistand til fagmiljøer på Det Humanistiske Fakultet. Bistanden har haft form af * Overbevise beslutningstagere – hvorfor Danmark?
* Tiltrække flere deltagere, support fra værtsby samt sparringspartner på konferenceplanlægning
* Bistå fra opstart til præsentation

Herudover blev der orienteret om de muligheder, som IDK har for at understøtte forskere og institutioner. I forhold til markedsføring arbejder IDK gerne sammen med HUM Kommunikation.Dekanen takkede for orienteringen. IDK er velkommen til at kontakte de enkelte institutledere med henblik på uddybning af støttemuligheder og drøftelse af muligt samarbejde. 1. **Ledelsesseminar 2019 (fortsat).**

Udsat til næste møde. 1. **Eventuelt.**

Institutlederne havde ikke bemærkninger til seneste udkast (22. oktober) til mail om undervisningsCV. Herudover intet at bemærke. 1. **Bevillingssystem og implementering heraf.**

Specialkonsulent Klaus Thomsen og fuldmægtig Martin Lund deltog i mødet.Klaus Thomsen gennemgik oversigt over fremtidige incitamenter i forhold til nuværende incitamentsstruktur. Der skal tages stilling til, hvorvidt nye elementer skal fordeles på institut eller fakultært niveau. Drøftelser fortsætter på næste institutledermøde. **B1. Mødeplan for 2019.** Ledelsesseminaret afvikles 12. – 13. august.. Med venlig hilsenSimon TorpDekan |
|  |